**UPUTE ZA PRIJAVITELJE**

**Poziv na dostavu projektnog prijedloga**

**„e-Sveučilišta“**

**(*referentni broj: C3.1. R2-I1.01)***

**travanj 2023.**

Sadržaj

[1. Opće informacije 3](#_Toc124848225)

[1.1. Odgovornost za upravljanje 3](#_Toc124848226)

[1.2. Predmet, ciljevi i očekivani rezultati Izravne dodjele 4](#_Toc124848227)

[1.3. Financijska alokacija i iznosi bespovratnih sredstava 6](#_Toc124848228)

[2. Pravila Izravne dodjele 7](#_Toc124848229)

[2.1. Prihvatljivost prijavitelja 7](#_Toc124848230)

[2.2. Prihvatljivost partnera i formiranje partnerstva 7](#_Toc124848231)

[2.3. Kriteriji za isključenje prijavitelja/partnera 8](#_Toc124848232)

[2.4. Zahtjevi koji se odnose na sposobnost prijavitelja i partnera, učinkovito korištenje sredstava i održivost projekta 10](#_Toc124848233)

[2.5. Prihvatljivost projekta 11](#_Toc124848234)

[2.6. Prihvatljive aktivnosti projekta 12](#_Toc124848235)

[2.7. Neprihvatljive aktivnosti 13](#_Toc124848236)

[2.8. Opći zahtjevi koji se odnose na prihvatljivost troškova za provedbu projekta 13](#_Toc124848237)

[2.9. Prihvatljive kategorije troškova 14](#_Toc124848238)

[2.10. Neprihvatljivi troškovi 17](#_Toc124848239)

[2.11. Horizontalna načela 17](#_Toc124848240)

[3. Kako se prijaviti 20](#_Toc124848241)

[3.1. Projektni prijedlog 20](#_Toc124848242)

[3.2. Važni indikativni vremenski rokovi 22](#_Toc124848243)

[4. Postupak dodjele 23](#_Toc124848244)

[4.1. Postupak dodjele bespovratnih sredstava 23](#_Toc124848245)

[4.2. Ugovaranje 30](#_Toc124848246)

[4.3. Povlačenje projektnog prijedloga 31](#_Toc124848247)

[5. Provedba projekta 32](#_Toc124848248)

[5.1. Razdoblje provedbe projekta 32](#_Toc124848249)

[5.2. Provjere upravljanja projektom 32](#_Toc124848250)

[5.3. Podnošenje izvješća i zahtjeva za nadoknadom sredstava 33](#_Toc124848251)

[5.4. Prikupljanje podataka po završetku provedbe projekta 34](#_Toc124848252)

[5.5. Povrat sredstava 34](#_Toc124848253)

[5.6. Informiranje i vidljivost 34](#_Toc124848254)

[5.7. Podnošenje zahtjeva za predujam 35](#_Toc124848255)

[5.8. Zaštita osobnih podataka 35](#_Toc124848256)

[6. Obrasci i prilozi 37](#_Toc124848257)

[DODATAK 1. Strateški i zakonodavni okvir 38](#_Toc124848258)

# Opće informacije

Ovim postupkom izravne dodjele bespovratnih sredstava (u daljnjem tekstu: Izravna dodjela) definiraju se ciljevi, kriteriji i postupci za dostavu projektnog prijedloga „***e-Sveučilišta“*** namijenjenih provedbi navedenog projekta koje se financira iz Nacionalnog plana oporavka i otpornosti 2021. – 2026. (u daljnjem tekstu: NPOO).

Ove Upute za prijavitelje (u daljnjem tekstu: Upute) određuju pravila o načinu podnošenja projektnog prijedloga, navode pokazatelje provedbe investicije na razini projekta i programa,kriterije prihvatljivosti i kriterije odabira projektnog prijedloga, aktivnosti i izdataka te pravila provedbe postupka dodjele bespovratnih sredstva u okviru ove Izravne dodjele.

|  |
| --- |
| **Napomena:**  U postupku pripremanja projektnog prijedloga, prijavitelj treba proučiti cjelokupnu dokumentaciju Poziva, te redovno pratiti ima li eventualnih ažuriranja (izmjene i/ili dopune) dokumentacije Poziva, koje se objavljuju na internetskim stranicama <https://planoporavka.gov.hr> i <https://fondovieu.gov.hr>.  Propisi koji se odnose na ovaj Poziv su propisi, koji su na važeći u trenutku njegove objave, te se na Upute za prijavitelje i ostalu prateću dokumentaciju, kao i na sve odnose koji proizlaze iz Poziva, primjenjuje pozitivno zakonodavstvo što uključuje zakonske i podzakonske akte RH i EU koji su naknadno stupili na snagu, kao i sve njihove kasnije izmjene i dopune. Dužnost je prijavitelja provjeriti primjenjivo zakonodavstvo u trenutku dostave projektnog prijedloga, jer će se na prijavitelja primijeniti propisi koji su na snazi (važeći) u trenutku podnošenja projektnog prijedloga.  Prijavitelj se posebice trebaju upoznati s uvjetima Ugovora o dodjeli bespovratnih sredstava u kojima se razrađuju prava i obveze prijavitelja kao korisnika sredstava. Predložak Ugovora sastavni je dio Poziva. |

## Odgovornost za upravljanje

Vlada Republike Hrvatske je na sjednici održanoj 08. srpnja 2021. godine donijela Odluku o sustavu upravljanja i praćenju provedbe aktivnosti u okviru Nacionalnog plana oporavka i otpornosti 2021. - 2026. (Narodne novine, br. 78/21).

U skladu s navedenom Odlukom, Tijelo državne uprave nadležno za komponentu/podkomponentu (NT) NPOO-a C3.1. R2-I1 Digitalna preobrazba visokog obrazovanja je Ministarstvo znanosti i obrazovanja. Provedbeno tijelo (PT) za ovaj Poziv je Središnja agencija za financiranje i ugovaranje programa i projekata Europske unije (SAFU).

## Predmet, ciljevi i očekivani rezultati Izravne dodjele

*Predmet Izravne dodjele:* Digitalna nastavna infrastruktura obuhvatit će opremanje javnih visokih učilišta na temelju preporuka koje će dati neovisni stručnjaci angažirani kroz Instrument tehničke pomoći Europske komisije. Svrha investicije je osigurati potrebnu nastavnu infrastrukturu i otvorene digitalne nastavne resurse za kvalitetno visoko obrazovanje, razvoj i izvođenje e-učenja, online učenja, aktivnog učenja. Ulaganje u digitalnu preobrazbu visokog obrazovanja pomoći će oporavku iz krize i dati podršku dugoročnom i održivom razvoju visokog obrazovanja. Nagli prijelaz na učenje i poučavanje na daljinu bit će prilika i poticaj za razvoj kvalitetnih digitalnih alata i resursa.

Ova investicija uključuje razvoj otvorenih digitalnih nastavnih resursa uz nabavu aktivne opreme (opremanje učionica projektorom, računalom, ozvučenjem, studija za snimanje video lekcija) te unaprjeđenje pasivne mreže (rasvjeta, optika, elektroinstalacije, razvodni paneli, konektori itd.) koja će podržati nove tehnologije i digitalne nastavne resurse.

*Svrha (cilj) Izravne dodjele:*

Cilj projekta “e-Sveučilišta” jest unaprjeđenje kvalitete i dostupnosti sustava visokog obrazovanja, osnaživanjem fleksibilnosti i inovativnosti javnih visokih učilišta i njihovih sastavnica kroz podršku ulaganjima u digitalnu nastavnu infrastrukturu koja će doprinijeti učinkovitijoj digitalnoj preobrazbi i podizanju digitalne zrelosti visokog obrazovanja i povezane znanstvene djelatnosti na cijelom području RH.

Za potrebe praćenja postignuća projekta, prijavitelj je obvezan na razini projektnog prijedloga navesti konkretne ciljne vrijednosti i ključne etape ***pokazatelja,*** koje će ostvariti provedbom projekta.

**Pokazatelji na razini investicije:**

* ***NPOO.C3.1.R2-I1-T274 Udio javnih visokih učilišta opremljen digitalnom infrastrukturom***je pokazatelj kojim se prati provedba investicije C3.1.R2-I1 NPOO-a, a odnosi se na postotak javnih visokih učilišta opremljenih digitalnom infrastrukturom u sklopu navedene investicije. Nadležno tijelo prati postizanje pokazatelja na razini Poziva.
* ***RRFCI07 Korisnici novih i poboljšanih javnih digitalnih usluga, proizvoda i procesa***je pokazatelj kojim se prati provedba investicije C3.1.R2-I1 NPOO-a. Pokazatelj uzima  u obzir broj korisnika digitalnih javnih usluga, proizvoda i procesa koji su nedavno razvijeni ili znatno poboljšani zahvaljujući mjerama potpore u okviru Mehanizma. Broj korisnika prati se na godišnjoj razini. Prilikom popunjavanja prijavnog obrasca, potrebno je označiti doprinos pokazatelju na sljedeći način:
* Polazišna vrijednost unaprijed određenog pokazatelja - navesti 0
* Ciljna vrijednost unaprijed određenog pokazatelja – odabire prijavitelj
* Rok za postizanje unaprijed određenog pokazatelja – navesti po završetku provedbe projekta
* Učestalost izvješćivanja – navesti kontinuirano

**Pokazatelji na razini projekata i programa:**

|  |  |
| --- | --- |
| **Naziv ciljne vrijednosti** | **Opis i izvor provjere** |
| Udio javnih visokih učilišta opremljen digitalnom infrastrukturom | **Opis ciljane vrijednosti:**  najmanje 90 % javnih visokih učilišta poboljšat će svoju digitalnu infrastrukturu nabavom aktivne opreme (opremanje učionica projektorom, računalom, ozvučenjem, sustavom za snimanje video-lekcija itd.) te unapređenjem pasivne mreže (elektroinstalacije, razvodni paneli, konektori itd.), čime će se podržati nove tehnologije i digitalni nastavni resursi. Javna visoka učilišta koja će koristi od tih poboljšanja jesu: javna sveučilišta, politehničke škole i fakulteti, uključujući studentske kampuse.  **Izvor provjere:**  Izvješće/dokument EK o izvršenosti Ciljane vrijednosti. Dokument uključuje kao dodatak proračunsku tablicu sa sljedećim podacima:  - popis ustanova koje primaju aktivnu opremu  - popis ustanova s poboljšanom pasivnom mrežom  - popis svih javnih visokih učilišta  - broj i udio javnih visokih učilišta opremljen digitalnom infrastrukturom  **Rok:** Q2/2026. |

|  |  |
| --- | --- |
| **Međufazni korak** | **Opis i izvor provjere** |
| Dodijeljeni javni ugovori | Dodijeljeni javni ugovori za digitalnu opremu javnih visokih učilišta  **Izvor provjere:** potpisani javni ugovori  **Rok:** Q3/2023. |
| Privremeno izvješće o napretku | Izvješće o napretku o udjelu javnih visokih učilišta opremljenih digitalnom infrastrukturom  **Izvor provjere:** izrađeno izvješće  **Rok:** Q1/2025. |

## Financijska alokacija i iznosi bespovratnih sredstava

Bespovratna sredstva dodjeljuju se putem Izravne dodjele.

Ukupan raspoloživ iznos bespovratnih sredstava za dodjelu u okviru ove Izravne dodjele je **84.013.537,73 EUR**.

Zadržava se pravo ne dodijeliti sva raspoloživa sredstva u okviru ove Izravne dodjele.

Prijavitelj se obvezuje iz vlastitih sredstva ili osiguravanjem financiranja na drugi način (sredstvima koja ne predstavljaju sredstva iz bilo kojeg javnog izvora, uključujući sredstva Unije) osigurati:

* sredstva za financiranje razlike između iznosa ukupnih prihvatljivih troškova projekta te iznosa bespovratnih sredstava;
* sredstva za financiranje ukupnih neprihvatljivih troškova projektnog prijedloga.

# **Pravila Izravne dodjele**

## Prihvatljivost prijavitelja

Prihvatljiv prijavitelj u okviru ovog postupka Izravne dodjele je **Hrvatska akademska i istraživačka mreža - CARNET** kao unaprijed određeni prijavitelj. Odlukom Ministarstva znanosti i obrazovanja od 22. veljače 2022. (Klasa: 910-06/22-01/00090, Ur.broj: 533-03-22-0001) CARNET-u je dodijeljena provedba aktivnosti projekta e-Sveučilišta predviđenih kroz investiciju C.3.1.R2-I1 N NPO-a

Prijavitelj mora dokazati da u trenutku prijave nije niti u jednoj situaciji isključenja, kako je to definirano ovim Uputama.

Prihvatljivost prijavitelja provjerava se sukladno relevantnim dokumentima navedenima u poglavlju 2.3. ovih Uputa.

## Prihvatljivost partnera i formiranje partnerstva

Prijavitelj prijavljuje i provodi projekt u obaveznom partnerstvu. Prihvatljivi partneri u okviru ovog postupka Izravne dodjele su:

* Sveučilišni računski centar Sveučilišta u Zagrebu - SRCE,
* Agencija za znanost i visoko obrazovanje – AZVO i
* Nacionalna i sveučilišna knjižnica u Zagrebu.

Partnerstvo na projektu dokazuje se Sporazumima o partnerstvu prijavitelja (potencijalnog korisnika) i partnera.

Svi partneri moraju biti u mogućnosti dokazati svoj pravni status.

Partner mora dokazati da u trenutku prijave nije niti u jednoj situaciji isključenja, kako je to definirano ovim Uputama.

Napomena: neovisno o ulozi partnera, Prijavitelj/Korisnik, preuzima potpunu pravnu i financijsku odgovornost za upravljanje i provedbu projekta.

## Kriteriji za isključenje prijavitelja/partnera

U okviru ove Izravne dodjele, potpora se **ne može**dodijeliti:

* prijavitelju/partneru od kojeg je, kako je navedeno u članku 1. točki 4.a) Uredbe (EU) br. 651/2014, temeljem prethodne odluke Komisije kojom se potpora proglašava protuzakonitom i nespojivom s unutarnjim tržištem, zatražen povrat sredstava – *dokazuje se Izjavom prijavitelja* *(Obrazac 2) i Izjavom partnera (Obrazac 3.)*;
* ako je prijavitelj/partner ili osoba ovlaštena po zakonu za zastupanje prijavitelja/partnera (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ili države čiji je državljanin osoba ovlaštena po zakonu za njihovo zastupanje – *dokazuje se Izjavom prijavitelja (Obrazac 2) i Izjavom partnera (Obrazac 3.)*:
* sudjelovanje u zločinačkoj organizaciji, na temelju članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) iz Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21, 114/22), članka 333. (udruživanje za počinjenje kaznenih djela) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
* terorizam ili kaznena djela povezana s terorističkim aktivnostima, na temelju članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam), članka 101.a (putovanje u svrhu terorizma) i članka 102. (terorističko udruženje) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21, 114/22) i članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
* pranje novca ili financiranje terorizma, na temelju članka 98. (financiranje terorizma) i članka 265. (pranje novca) Kaznenog zakona (NN 125/2011, 144/2012, 56/2015, 61/2015, 101/2017, 118/2018, 126/19, 84/21, 114/22) i članka 279. (pranje novca) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
* dječji rad ili druge oblike trgovanja ljudima, na temelju članka 106. (trgovanje ljudima) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21, 114/22) i članka 175. (trgovanje ljudima i ropstvo) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
* korupciju, na temelju članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21, 114/22) i članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
* prijevaru, na temelju članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19, 84/21, 114/22) i članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
* prijavitelju/partneru kojem je utvrđeno teško kršenje ugovora[[1]](#footnote-2) zbog neispunjavanja ugovornih obveza, a koji je bio potpisan u sklopu nekog drugog postupka dodjele bespovratnih sredstava i bio je (su)financiran sredstvima EU - *dokazuje se Izjavom prijavitelja (Obrazac*2*) i Izjavom partnera (Obrazac 3.);*
* u slučaju da je prijavitelj/partner ili osobe ovlaštene po zakonu za zastupanje proglašen(e) krivim zbog teškog profesionalnog propusta[[2]](#footnote-3)– *dokazuje se Izjavom prijavitelja (Obrazac 2) i Izjavom partnera (Obrazac 3.)*;
* prijavitelju/partneru koji je znao ili morao znati da je u sukobu interesa u predmetnom postupku dodjele bespovratnih sredstava – *dokazuje se Izjavom prijavitelja (Obrazac 2.) i Izjavom partnera (Obrazac 3.)*;
* prijavitelju/partneru koji nije izvršio povrat sredstava prema odluci nadležnog tijela – *dokazuje se Izjavom prijavitelja (Obrazac 2.) i Izjavom partnera (Obrazac 3.)*;
* prijavitelju/partneru koji nije izvršio isplate plaća zaposlenicima, plaćanje doprinosa za financiranje obveznih osiguranja (osobito zdravstveno ili mirovinsko) ili plaćanje poreza u skladu s propisima RH kao države u kojoj je osnovan prijavitelj/partner i u kojoj će se provoditi Ugovor o dodjeli bespovratnih sredstava i u skladu s propisima države poslovnog nastana prijavitelja (ako oni nemaju poslovni nastan u RH). U pogledu ove točke, smatra se prihvatljivim da prijavitelj/partner nije udovoljio spomenutim uvjetima, ako mu, sukladno posebnom propisu, plaćanje tih obveza nije dopušteno ili mu je odobrena odgoda plaćanja – *dokazuje se Izjavom prijavitelja (Obrazac 2.) i Izjavom partnera (Obrazac 3.)*.

## Zahtjevi koji se odnose na sposobnost prijavitelja i partnera, učinkovito korištenje sredstava i održivost projekta

1. Prijavitelj i partneri provode projekt pravovremeno i u skladu sa zahtjevima utvrđenima u ovim Uputama. Prijavitelj i partneri moraju osigurati odgovarajuće kapacitete za provedbu projekta na način kako je opisano u Prijavnom obrascu.
2. Prijavitelj i partneri postupaju u skladu s načelima ekonomičnosti, učinkovitosti i djelotvornosti. Prijavitelj i partneri moraju imati stabilne i dostatne izvore financiranja što dokazuju izjavama (Obrazac 2. i Obrazac 3.);
3. Prijavitelj i partneri osiguravaju održivost projekta, tijekom razdoblja od 5 godina nakon završetka provedbe projekta.

Nepridržavanje zahtjeva koji se odnose na sposobnost prijavitelja i partnera, učinkovito korištenje sredstava i zahtjeva povezanih s trajnošću, smatrat će se kršenjem Ugovora te je moguće od Prijavitelja/Korisnika zatražiti povrat sredstava.

## Prihvatljivost projekta

Kako bi bio prihvatljiv, projektni prijedlog mora udovoljavati svim utvrđenim kriterijima prihvatljivosti, kako slijede:

1. Projekt je u skladu sa predmetom i svrhom ove Izravne dodjele te doprinosi obaveznim pokazateljima ove Izravne dodjele (poglavlje 1.2. Uputa) – *dokazuje se* *Prijavnim obrascem (Obrazac 1.)*;
2. Predviđeno trajanje projekta je od 21. ožujka 2022. godine (datum potpisa i izvršnosti sporazuma MZO-CARNET) do 31. prosinca 2025. godine – *dokazuje se Prijavnim obrascem (Obrazac 1.)*;
3. Projekt se provodi na prihvatljivom zemljopisnom području, na teritoriju RH – *dokazuje se Prijavnim obrascem (Obrazac 1.);*
4. Projekt u trenutku podnošenja projektnog prijedloga nije fizički niti financijski završen, niti se projekt ne smije završiti prije potpisa Ugovora o dodjeli bespovratnih sredstava – *dokazuje se Izjavom prijavitelja (Obrazac 2) i Izjavom partnera (Obrazac 3)*;
5. Projekt ne uključuje aktivnosti namijenjene proizvodnji proizvoda i usluga koje su navedene na popisu Uredbe o popisu robe vojne namjene, obrambenih proizvoda i nevojnih ubojnih sredstava (NN 26/18, 37/18, 69/19, 107/21*)* – *dokazuje se Izjavom prijavitelja (Obrazac 2)* *i Izjavom partnera (Obrazac 3)*;
6. Projekt ne uključuje aktivnosti koje su bile dio operacije koja je, ili je trebala biti, podložna postupku povrata sredstava (u skladu s člankom 73. stavkom 2(h) Uredbe (EU) br. 2021/1060) nakon promjene proizvodne aktivnosti izvan programskog područja – *dokazuje se Izjavom prijavitelja (Obrazac 2)* *i Izjavom partnera (Obrazac 3);*
7. Projekt je u skladu s odredbama svih relevantnih nacionalnih zakonodavnih akata, te u skladu sa specifičnim pravilima i zahtjevima primjenjivima na ovu Izravnu dodjelu – *dokazuje se Izjavom prijavitelja (Obrazac 2) i Izjavom partnera (Obrazac 3)*;
8. Projekt se, na način opisan u projektnom prijedlogu, ne bi mogao provesti bez potpore iz NPOO-a (prijavitelj nema osigurana sredstva za provedbu projekta na način, u opsegu i vremenskom okviru kako je opisano u projektnom prijedlogu, odnosno potporom iz NPOO-a osigurava se dodana vrijednost, bilo u opsegu ili kvaliteti aktivnosti, ili u pogledu vremena potrebnog za ostvarenje cilja/ciljeva projekta) – *dokazuje se Izjavom prijavitelja (Obrazac 2) i Izjavom partnera (Obrazac 3)*;
9. Projekt poštuje načelo nekumulativnosti, odnosno ne predstavlja dvostruko financiranje[[3]](#footnote-4) – prihvatljivi izdaci nisu prethodno (su)financirani bespovratnim sredstvima iz bilo kojeg javnog izvora (uključujući iz Europske unije, odnosno europskih strukturnih i investicijskih fondova) niti će isti biti više od jednom (su)financirani nakon potencijalno uspješnog okončanja dvaju ili više postupaka dodjele bespovratnih sredstava – *dokazuje se Izjavom prijavitelja (Obrazac 2)* *i Izjavom partnera (Obrazac 3);*
10. Projekt je spreman za početak provedbe aktivnosti projekta i njihov završetak u skladu s planom aktivnosti navedenim u Prijavnom obrascu i zadanim vremenskim okvirima definiranim u poglavlju 5.1 „ Razdoblje provedbe projekta“ – *dokazuje se Prijavnim obrascem (Obrazac 1.), Izjavom prijavitelja (Obrazac 2)*;
11. Iznos traženih bespovratnih sredstava za projekt u okviru je propisanog dopuštenog iznosa bespovratnih sredstava za financiranje prihvatljivih izdataka koji se dodjeljuju ovom Izravnom dodjelom – *dokazuje se Prijavnim obrascem (Obrazac 1.)*;
12. Projekt je u skladu s načelom „ne nanosi bitnu štetu“ što znači da se ne podupiru i ne obavljaju gospodarske djelatnosti kojima se nanosi bitna šteta bilo kojem od okolišnih ciljeva, ako je to relevantno, u smislu članka 17. Uredbe (EU) 2020/852– *dokazuje se* *Obrascem usklađenosti projektnog prijedloga s načelom „ne nanosi bitnu štetu“ (Obrazac 6.).*

## Prihvatljive aktivnosti projekta

Prihvatljive aktivnosti koje se mogu financirati u okviru ove Izravne dodjele su:

1. **Upravljanje projektom i administracija**
2. **Mrežna infrastruktura**
3. **Servisi (aplikacije, licence, alati), računalna infrastruktura i opremanje ustanova**
4. **Edukacija i podrška**

## Neprihvatljive aktivnosti

Neprihvatljive projektne aktivnosti su:

* aktivnosti koje se odnose na fosilna goriva, uključujući daljnju upotrebu[[4]](#footnote-5);
* aktivnosti u okviru EU-ova sustava trgovanja emisijama (ETS) kojima se postižu predviđene emisije stakleničkih plinova koje nisu niže od relevantnih referentnih vrijednosti[[5]](#footnote-6);
* aktivnosti povezane s odlagalištima otpada, spalionicama[[6]](#footnote-7) i postrojenjima za mehaničku biološku obradu[[7]](#footnote-8);
* aktivnosti kod kojih dugotrajno odlaganje otpada može naštetiti okolišu;
* ostale aktivnosti koje nisu navedene u poglavlju 2.6. smatraju se neprihvatljivima.

## Opći zahtjevi koji se odnose na prihvatljivost troškova za provedbu projekta

Proračun projekta treba biti realan, tj. troškovi moraju biti dostatni za postizanje očekivanih rezultata, a cijene trebaju odgovarati tržišnim cijenama. Pravila prihvatljivosti troškova koja se odnose na ovu Izravnu dodjelu opisana su niže. Prilikom postupka dodjele u obzir će se uzimati samo prihvatljivi troškovi. Prihvatljivi troškovi moraju nastati u svrhu provedbe projekta. Prijavitelj je dužan dostaviti proračun svih planiranih troškova potrebnih za realizaciju projekta, pri čemu proračun mora obuhvatiti troškove koji nastaju nakon potpisivanja ugovora o dodjeli bespovratnih sredstava i troškove koji su nastali i prije tog trenutka (ukoliko je primjenjivo). Neprihvatljivi troškovi se navode zasebno u proračunu projekta.

Prihvatljivi su oni troškovi koji odgovaraju sljedećim kriterijima:

(a) nastali su nakon 21. ožujka 2022. godine, a tijekom razdoblja trajanja projekta, uz iznimku troškova povezanih sa završnim izvješćima;

(b) navedeni su u procijenjenom ukupnom proračunu projekta;

(c) moraju biti neposredno povezani s aktivnostima projekta te biti neophodni za provedbu projekta;

(d) mogu se identificirati i provjeriti, posebno zato što su knjiženi u poslovne knjige korisnika i utvrđeni u skladu s primjenjivim računovodstvenim standardima zemlje u kojoj korisnik ima poslovni nastan te u skladu s uobičajenim praksama troškovnog računovodstva korisnika;

(e) ispunjavaju zahtjeve primjenjivog poreznog i socijalnog zakonodavstva;

(f) razumni su, opravdani i u skladu s načelom dobrog financijskog upravljanja, posebno u pogledu ekonomičnosti i učinkovitosti;

(g) u skladu su s pravilima o javnoj nabavi;

(h) usklađeni su s odredbama čl. 65. stavka 11. Uredbe 1303/2013, odnosno s odredbama čl. 272., točke 27. izmjene iste (Uredba (EU) br. 2018/1046) koje se odnose na zabranu dvostrukog financiranja iz drugog financijskog instrumenta EU te dvostrukog financiranja iz bilo kojeg drugog izvora osim vlastitih sredstava prijavitelja;

(i) pripadaju kategoriji prihvatljivih troškova navedenih u poglavlju 2.9.

## Prihvatljive kategorije troškova prijavitelja i partnera

1. **Troškovi osoblja** (bruto 2) zaposlenih i novozaposlenih koji će raditi na provedbi projekta. Trošak se temelji na standardnim veličinama jediničnog troška, a metodologija izračuna opisana je u Prilogu 4. Izračun standardne veličine jediničnog troška. Iznos jediničnog troška ne može se neosnovano mijenjati tijekom provedbe projekata. Kod pripreme projektnog prijedloga, tj. proračuna projekta, prijavitelj/partner treba uzeti u obzir projicirane stvarne sate koje će djelatnici utrošiti na provedbu projektnih aktivnosti. Ukupni broj sati prijavljen po osobi za određenu godinu provedbe projekta ne smije prelaziti broj sati upotrijebljen pri izračunu te satnice. Pri izračunu standardne veličine jediničnog troška koristi se bruto 2 plaća koja uključuje bruto 1 plaću i obvezne doprinose na plaću. Naknade i dodaci na plaću (npr. putni trošak, jubilarna nagrada, dar za djecu, regres, božićnica i dr.) nisu prihvatljivi pri izračunu bruto 2 plaće.

Prijavitelj je obvezan čuvati dokumentaciju koja se odnosi na izravne troškove osoblja – dokazi o izdacima (npr. ugovori, odluke, platne liste, evidencije radnog vremena), kako bi osigurao odgovarajući revizijski trag. Osoblje zaposleno na projektu obvezno je voditi evidenciju radnih sati kako bi se izračunali stvarni sati rada na projektu.

Troškovi osoblja za sate stvarno odrađene na provedbi projektnih aktivnosti isplaćivat će se temeljem satnice izračunate na gore opisan način. Kod pripreme projektnog prijedloga, tj. proračuna projekta, prijavitelj treba uzeti u obzir projicirane stvarne sate koje će djelatnici utrošiti na provedbu projektnih aktivnosti.

Satnica se računa ponovo nakon 24 mjeseci provedbe u slučaju da trajanje projekta premašuje 24 mjeseca, a na temelju najnovijih stvarnih podataka o troškovima plaća.

1. **Troškovi rada studenata** koji će raditi u Službi za korisnike kao korisnička podrška te kao podrška u provedbi ostalih projektnih aktivnosti sukladno stvarno isplaćenim satnicama, a minimalno onima definiranim odlukom o iznosu minimalne naknade prema cjeniku studentskih poslova Studentskog centra[[8]](#footnote-9).
2. **Troškovi osposobljavanja/usavršavanja zaposlenika prijavitelja i partnera** (npr. troškovi kotizacije, certificiranja, putni troškovi, troškovi smještaja, dnevnice i sl.).

1. **Troškovi službenih putovanja zaposlenika prijavitelja i partnera te krajnjih korisnika projekta, vezanih uz provedbu projektnih aktivnosti** (npr. dnevnice, smještaj, gorivo, cestarina i sl.).
2. **Troškovi povezani s aktivnostima promidžbe i vidljivosti projekta** poput troškova nabave promotivnih materijala i promotivnih aktivnosti te povezanih usluga. Također, obuhvaćaju organizaciju radionica/konferencija kao i osmišljavanje, planiranje i provođenje komunikacijskih aktivnosti i ostale promotivne aktivnosti.
3. **Troškovi snimke stanja i analize potreba, projektiranja, vođenja , izvođenja pasive, nadzora i implementacije aktivne mrežne infrastrukture** koji uključuju i sve povezane troškove poput nabave potrebne opreme, sigurnosnih komponenti, sustava nadzora i mjerenja performansi i sl. potrebnih za uspostavu mrežne infrastrukture te nadogradnju okosnice, poboljšanje tehničkih uvjeta čvorišta, nadogradnju pristupnih veza i ostale povezane troškove.
4. **Troškovi nabave opreme i softverskih rješenja za podršku informatizaciji visokih učilišta** (npr. računalna oprema, multimedijska oprema, sigurnosni uređaji i rješenja, namještaj, servisi, alati, aplikacije) te troškovi povezani s nabavom i instaliranjem opreme i softverskih rješenja (npr. projektiranje, sustavi i infrastruktura za smještaj opreme i softvera i sl.).
5. **Troškovi nabave namještaja i računalne opreme za osoblje prijavitelja i partnera u svrhu provedbe projektnih aktivnosti**
6. **Troškovi nabave licenci i kompleta normi** za potrebe provedbe projektnih aktivnosti.
7. **Troškovi vanjskih stručnih usluga** neophodnih za provedbu projekta (kao što su informatičke i programerske usluge, usluge vezane uz analizu stanja i potreba, razvoj portala, aplikacija, sigurnosna testiranja aplikacija i usluga, definiranje metodologije i izradu kurikuluma, obrazovnih sadržaja, modula cjelovitog programa obrazovanja, sadržaja za portal za digitalno obrazovanje i sl.).
8. **Troškovi izrade i provedbe kvalitativnih i kvantitativnih istraživanja**
9. **Troškovi vanjskih savjetodavnih usluga za provedbu projektnih aktivnosti** (npr. za pripremu i provedbu postupaka nabave, administraciju projekta, implementaciju primjenjivih direktiva, kibernetičku sigurnost, korištenje aplikacije za upravljanje projektom i sl.).
10. **Troškovi implementacije platforme knjižničnih usluga u oblaku** koji uključuju i pretplatu za njeno korištenje.
11. **Troškovi osposobljavanja/usavršavanja krajnjih korisnika** – troškovi pripreme i provedbe edukacija, radionica, skupova, konferencija i ostalih oblika usavršavanja za krajnje korisnike (troškovi najma dvorana, prijevoza, kotizacije, putni troškovi, troškovi smještaja, dnevnice i sl.), provedba natjecanja studenata te ostali troškovi vezani uz provedbu osposobljavanja i usavršavanja krajnjih korisnika.
12. **Trošak provedbe vrednovanja digitalne zrelosti** koji obuhvaća trošak naknade članovima stručnih povjerenstava, (vanjskih evaluatora) sukladno pravilnicima partnera AZVO (npr. troškovi prijevoda i lektura, dnevnice koordinatora provedbe vrednovanja, smještaj, putni troškovi i ostali povezani troškovi).
13. **Neizravni troškovi** - izračunati su primjenom fiksne stope od 15% prihvatljivih izravnih troškova osoblja (postojeće i novozaposleno osoblje, sukladno članku 54. (1b) Uredbe 2021/1060). Neizravni troškovi odnose se na najam prostora za potrebe postojećeg i novozaposlenog osoblja prijavitelja i partnera koji će raditi na provedbi projekta i režijske troškove: grijanje/hlađenje, struja, voda, čišćenje, odvoz otpada, telekomunikacije, poštanske usluge, trošak kopiranja, uvezivanja i sl., troškove uredskog materijala za potrebe provedbe projekta, troškovi objave javnih nabava na Elektroničkom oglasniku javne nabave Republike Hrvatske, trošak objave oglasa za posao.

**Napomena: *Prilikom popunjavanja prijavnog obrasca neizravni troškovi se automatski računaju na troškove osoblja koji su uneseni od strane prijavitelja. Navedeni trošak nije potrebno unositi.***

**Porez na dodanu vrijednost na sve prihvatljive troškove, a na koje prijavitelj nema pravo ostvariti odbitak, prihvatljiv je trošak.**

## Neprihvatljivi troškovi

• Troškovi carine, špedicije i pripadajućih taksi;

• Nadoknadivi PDV tj. porez na dodanu vrijednost (PDV) za koji korisnik ima pravo ostvariti odbitak;

• Troškovi amortizacije imovine čijem stjecanju su doprinijela javna sredstva;

• Bilo kakve isplate dobiti uključujući dividende;

• Rezerviranja za buduće moguće gubitke ili troškove;

• Kamate i ostali financijski troškovi;

• Kazne, financijske globe i troškovi sudskog spora;

• Kupnja ili zakup zemljišta i nekretnina;

• Izgradnja objekta i infrastrukture;

• Kupnja ili nabava motornog vozila;

• Troškovi koji se već financiraju putem drugih nacionalnih ili EU programa;

• Troškovi koji se odnose na ulaganja u svrhu jačanja proizvodnih ili prodajnih kapaciteta prijavitelja i/ili partnera;

• Troškovi oglašavanja, prodaje i/ili distribucije proizvoda ili usluga;

• Svi ostali troškovi koji ne spadaju u kategoriju prihvatljivih troškova navedenih u poglavlju 2.9.

## Vrste i intenzitet potpore

Sredstva dodijeljena korisniku izravnom dodjelom u okviru ovog Poziva namijenjena su isključivo za aktivnosti i troškove navedene ovim Pozivom, te ne predstavljaju državnu potporu.

## Horizontalna načela

Prijavitelj je obavezan pridržavati se zakonskih odredbi (navedenih u Dodatku 1. Uputa), koje uključuju minimalne zahtjeve pri provedbi horizontalnih politika. Poštujući zakonske odredbe projekt je neutralan u pogledu horizontalnih politika, a pripadajući izdaci i aktivnosti neće se smatrati doprinosom horizontalnim politikama, već ispunjenjem zakonske obaveze. Ukoliko projekt sadrži dodatne aktivnosti uz propisani minimum poštivanja zakonskih odredbi, tada projekt promiče horizontalne politike EU. Usklađenost projekta s horizontalnim politikama opisuje se u Prijavnom obrascu.

**Načelo „ne nanosi bitnu štetu“**

Sva ulaganja sufinancirana sredstvima Mehanizma za oporavak i otpornost , a sukladno tome i projekti podržani predmetnim Pozivom, moraju biti usklađena s načelom ''ne nanosi bitnu štetu'' (''do no significant harm'') i kriterijima opisanim u ovim Uputama.

Načelo „ne nanosi bitnu štetu“ podrazumijeva kako gospodarska djelatnost koja se financira proračunskim sredstvima ne nanosi bitnu štetu okolišnim ciljevima, odnosno da nema negativan utjecaj na njih. Pri procjeni gospodarske djelatnosti u odnosu na okolišne ciljeve u obzir se uzima učinak na okoliš same djelatnosti, kao i potencijalni učinak na okoliš tehnologije, proizvoda ili drugog rješenja koje proizlazi iz te djelatnosti tijekom njegova životnog ciklusa.

Bitna šteta okolišnim ciljevima definirana je u Uredbi (EU) 2020/852 Europskog parlamenta i Vijeća od 18. lipnja 2020. o uspostavi okvira za olakšavanje održivih ulaganja i izmjeni Uredbe (EU) 2019/2088 (u daljnjem tekstu: Uredba o taksonomiji). Taksonomija definira šest okolišnih ciljeva (u tablici niže).

Kako bi bio prihvatljiv za financiranje iz ovoga Poziva, projekt mora zadovoljiti kriterije nenanošenja bitne štete za svaki od navedenih ciljeva. Prijavitelj u projektnom prijedlogu ne mora dokazivati pozitivan doprinos okolišnim ciljevima, ali projekt ne smije uključivati aktivnosti kojima se nanosi bitna šteta bilo kojem od okolišnih ciljeva, u smislu članka 17. Uredbe (EU) 2020/852, U sklopu toga, projektni prijedlog ne smije uključivati aktivnosti s popisa automatskih isključenih aktivnosti, a koje su navedene u poglavlju 2.7. ovih Uputa, te mora biti usklađen s nacionalnim i EU zakonodavstvom iz područja zaštite okoliša.

Nastavno na navedeno, projekt mora biti usklađeni s dolje navedenim odredbama okolišnih ciljeva:

Tablica 1. Opis okolišnih ciljeva

|  |  |  |
| --- | --- | --- |
| **Redni broj** | **Naziv okolišnog cilja** | **Opis** |
| 1. | *Ublažavanje klimatskih promjena* | Projekt ne dovodi do značajnih emisija stakleničkih plinova te se ne provodi u svrhu eksploatacije, prijevoza ili korištenja fosilnih goriva. Očekivane vrijednosti emisija stakleničkih plinova u cijelom životnom ciklusu tehnologije, proizvoda ili drugog rješenja koje se istražuje ne narušavaju ciljeve smanjenja emisija stakleničkih plinova niti otežavaju primjenu rješenja za ublažavanje klimatskih promjena. |
| 2. | *Prilagodba klimatskim promjenama* | Projekt ne dovodi do povećanog štetnog učinka sadašnje klime i očekivane buduće klime na samu djelatnost ili na ljude, prirodu ili imovinu. Bitna šteta za cilj može se prouzročiti ukoliko projekt, uključujući tehnologiju, proizvod ili drugo rješenje koje se istražuje, (i) nisu prilagođeni štetnim učincima klimatskih promjena, kada su djelatnost ili proizvod izloženi riziku od takvih učinaka, ili (ii.) su loše prilagođeni na način da se rješenjem za prilagodbu štiti jedno područje (ljudi, priroda ili imovina), a istodobno povećava rizik na drugom području. |
| 3. | *Korištenje i zaštita vodnih i morskih resursa* | Projekt ne šteti dobrom stanju ili dobrom ekološkom potencijalu vodnih tijela, uključujući površinske i podzemne vode ili dobrom stanju okoliša morskih voda. Tehnologija, proizvod ili drugo rješenje koje se istražuje ne uključuje značajne rizike za okolišni cilj. |
| 4. | *Kružno gospodarstvo, uključujući sprečavanje nastanka i recikliranje otpada* | Projekt ne dovodi do značajne neučinkovitosti u uporabi materijala ili u izravnoj ili neizravnoj uporabi prirodnih resursa, do značajnog povećanja stvaranja, spaljivanja ili odlaganja otpada ili dugoročnog odlaganja otpada koje može uzrokovati bitnu i dugoročnu štetu za okoliš. Tehnologija, proizvod ili drugo rješenje koje se istražuje ne uključuje značajne rizike za ciljeve kružnog gospodarstva. |
| 5. | *Prevencija i kontrola onečišćenja zraka, vode i tla* | Projekt ne dovodi do značajnog povećanja emisija onečišćujućih tvari u zrak, vodu ili tlo. Tehnologija, proizvod ili drugo rješenje koje se istražuje ne uključuje značajne rizike za okolišni cilj. |
| 6. | *Zaštita i obnova biološke raznolikosti i ekosustava* | Projekt nije štetan za dobro stanje i otpornost ekosustava ili za stanje očuvanosti staništa i vrsta, među ostalim onih od interesa za Uniju. Tehnologija, proizvod ili drugo rješenje koje se istražuje ne uključuje značajne rizike za okolišni cilj. |

Prijavitelj dokazuje da je njegov projektni prijedlog usklađen s uvjetima koji su navedeni za svaki okolišni cilj odnosno s načelom „ne nanosi bitnu štetu“ dostavom ispunjenog Obrasca 6.

# Kako se prijaviti

## Projektni prijedlog

Projektni prijedlog predaje se na temelju ovih Uputa, koristeći obrasce koji su sastavni dio ove Izravne dodjele. Projektni prijedlog, odnosno sva dokumentacija tražena ovim Uputama izrađuje se na hrvatskom jeziku i latiničnom pismu.

Projektni prijedlog se podnosi Ministarstvu znanosti i obrazovanja (NT) putem sustava eNPOO u elektroničkom obliku.

Projektni prijedlog sadržava sljedeće dokumente u elektroničkom formatu:

Tablica 1. Dokumentacija koju je potrebno priložiti u okviru projektnog prijedloga

|  |  |  |
| --- | --- | --- |
| Dokument (za svaki dokument koji se treba dostaviti potrebno je navesti u kojem obliku se treba dostaviti (npr. treba li dostaviti akt s klauzulom pravomoćnosti). | Obvezno (da ili ne) | Referenca |
| Prijavni obrazac[[9]](#footnote-10) | DA | Obrazac 1 |
| Izjava prijavitelja | DA | Obrazac 2 |
| Izjava partnera | DA | Obrazac 3 |
| Opis projekta za odobravanje izravne dodjele bespovratnih sredstava iz mehanizma za oporavak i otpornost | DA | Obrazac 4 |
| Troškovnik s referencama | DA | Obrazac 5 |
| Obrazac usklađenosti projektnog prijedloga s načelom „ne nanosi bitnu štetu“ (u pdf formatu) | DA | Obrazac 6 |
| Izjava prijavitelja/partnera o statusu s obzirom na (ne)povrativost poreza na dodanu vrijednost | DA | Obrazac 7 a, b, c – dostaviti obrazac koji je primjenjiv na instituciju prijavitelja/partnera |
| Sporazum o partnerstvu | DA | Sporazumi pripremljeni u skladu sa sadržajem propisanim Prilogom 2. ovih Uputa. |

Dokumentacija koja zahtijeva potpis prijavitelja, mora biti sken izvornika, ovjerena pečatom i potpisom ovlaštene osobe za zastupanje, dostavljena elektroničkim putem te dostupna u izvorniku na zahtjev nadležnog tijela.

Projektni prijedlog podnosi se od strane ovlaštene osobe Prijavitelja putem sustava eNPOO u elektroničkom obliku. Prije podnošenja projektnog prijedloga, prijavitelj na e-mail adresu [oprog@mzo.hr](mailto:oprog@mzo.hr) dostavlja dokumentaciju na prethodno mišljenje o usklađenosti projektnog prijedloga s kriterijima dodjele bespovratnih sredstava te se po potrebi projektni prijedlog dorađuje.

Prijavitelj/korisnik se obvezuje na zahtjev nadležnih tijela, u bilo kojem trenutku tijekom postupka dodjele, pripreme Ugovora i tijekom provedbe projekta, bez odgode dostaviti svu dokumentaciju koju nadležna tijela zatraže u svrhu dokazivanja prihvatljivosti prijavitelja, potraživanih aktivnosti i troškova, te svih navoda iz dostavljenih izjava.

|  |
| --- |
| ***Napomena:*** *Projektni prijedlog podnosi se isključivo putem sustava eNPOO, ispunjavanjem i podnošenjem Prijavnog obrasca. Svaki priloženi dokument Prijavnom obrascu kroz navedeni sustav mora biti u zasebnoj datoteci.*  ***VAŽNO!*** *Prijavitelj je dužan planirati dovoljno vremena za registraciju u sustav eNPOO te ispunjavanje i provjeru Prijavnog obrasca u istome, prije željenog vremena podnošenja projektnog prijedloga. Iako je sustav eNPOO dostupan 0-24 sata svim danima, izuzev u vrijeme redovitih ažuriranja sustava, korisnička podrška sustava eNPOO i dostupna je u uredovno radno vrijeme radnim danima. Prijavitelj je, u skladu s prethodno navedenim, dužan planirati dovoljan vremenski period za rješavanje eventualnih nejasnoća, mogućih problema ili nerazumijevanja u radu sustava prilikom ispunjavanja i podnošenja Prijavnog obrasca, te Tijelo nadležno za pojedinu komponentu/podkomponentu NPOO-a ne odgovara po bilo kojoj osnovi u odnosu na svako postupanje ili propuštanje postupanja prijavitelja koje bi zbog opisanih okolnosti dovelo do potencijalne nemogućnosti podnošenja Prijavnog obrasca ili nemogućnosti pravovremenog podnošenja Prijavnog obrasca, ili nemogućnosti podnošenja Prijavnog obrasca u punom opsegu, odnosno za bilo koju štetu ili izgubljenu korist koja bi potencijalno prijavitelju nastala po toj osnovi.* |

Poziv se provodi kao postupak u modalitetu izravne dodjele, s krajnjim rokom dostave projektnog prijedloga do 19. svibnja 2023. godine.

Dostava projektnog prijedloga dozvoljena je najranije od 19. travnja 2023. godine.

NT zadržava pravo izmjene Izravne dodjele tijekom razdoblja trajanja Izravne dodjele, vodeći računa da predmetne izmjene ne utječu na postupak procjene projektnog prijedloga.

U slučaju potrebe za obustavljanjem ili zatvaranjem Izravne dodjele prije nego što je predviđeno ovim Uputama, na internetskim stranicama nadležnog tijela i sustava eNPOO bit će objavljena obavijest u kojoj će se navesti da je:

* Izravna dodjela obustavljena na određeno vrijeme (jasno navodeći razdoblje obustave);
* Izravna dodjela zatvorena prije isteka predviđenog roka za dostavu projektnih prijedloga (jasno navodeći točan datum zatvaranja).

Obrazložena informacija o izmjenama, zatvaranju i obustavu Izravne dodjele, kao i sama Izravna dodjela objavljuju se na središnjoj internetskoj stranici i javnom portalu sustava eNPOO.

## Važni indikativni vremenski rokovi

Tablica 2. Važni indikativni vremenski rokovi vezani uz dodjelu

|  |  |
| --- | --- |
| **Podnošenje projektnih prijedloga** | od 19. travnja do 19. svibnja 2023. godine |
| **Postupak dodjele bespovratnih sredstava** | Maksimalno četrdesetpet (45) kalendarskih dana, računajući od zaprimanja projektnog prijedloga do dana donošenja Odluke o financiranju |

# Postupak dodjele

## Postupak dodjele bespovratnih sredstava

U postupku dodjele bespovratnih sredstava (u daljnjem tekstu: postupak dodjele) provode se:

* **procjena projektnog prijedloga u odnosu na kriterije definirane Izravnom dodjelom;**
* **donošenje Odluke o financiranju.**

Postupak dodjele provodi Ministarstvo znanosti i obrazovanja (NT).

Obzirom na vrstu i kompleksnost očekivanog projektnog prijedloga te zahtjevnost i složenost postupka dodjele, postupak dodjele traje četrdestpet (45) dana od dana zaprimanja projektnog prijedloga.

Cilj provjera u okviru postupka dodjele je provjeriti usklađenost projektnog prijedloga s kriterijima koji su utvrđeni Izravnom dodjelom, na način kako je to definirano Izravnom dodjelom.

Projektni prijedlog podnosi se kroz sustav eNPOO unutar roka određenog ovom Izravnom dodjelom. Zaprimanje i registracija vrši se automatski putem sustava eNPOO. Podneseni projektni prijedlog dobiva jedinstveni referentni broj (kod projekta). Riječ je o referentnoj oznaci projektnog prijedloga tijekom čitavog trajanja projekta te je nije moguće mijenjati.

U tablici su navedeni kriteriji koji će se primjenjivati u postupku Izravne dodjele, u svrhu administrativne provjere, provjere prihvatljivosti prijavitelja, projekta, aktivnosti i izdataka, te ocjene kvalitete projektnog prijedloga.

Tablica 3. Kriteriji koji će se primjenjivati u postupku Izravne dodjele za e-Sveučilišta

|  |  |  |  |
| --- | --- | --- | --- |
| **RB** | **Kriteriji za administrativnu provjeru** | **Procjena (DA/NE/NP)** | **Komentar** |
| 1. | Projektni prijedlog napisan je na hrvatskom jeziku i latiničnom pismu, sva tražena dokumentacija je na hrvatskom jeziku ili prevedena na hrvatski jezik. |  |  |
| 2. | Projektni prijedlog predan je za odgovarajući postupak dodjele. |  |  |
| 3. | Projektni prijedlog predan je u propisanom roku. |  |  |
| 4. | Projektni prijedlog predan je na propisanom mediju i u propisanom formatu. |  |  |
| 5. | Prijavitelj je dostavio ispunjen Obrazac 2. Izjava prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele, na način opisan u Uputama. |  |  |
| 6. | Partneri su dostavili Obrazac 3. Izjava partnera o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele na način opisan u Uputama |  |  |
| 7. | Prijavitelj je dostavio ispunjen Obrazac 4. Opis projekta za odobravanje izravne dodjele bespovratnih sredstava iz mehanizma za oporavak i otpornost, na način opisan u Uputama. |  |  |
| 8. | Prijavitelj je dostavio ispunjen Obrazac 5. Troškovnik s referencama, na način opisan u Uputama. |  |  |
| 9. | Prijavitelj je dostavio ispunjen Obrazac 6. Izjava o usklađenosti projektnog prijedloga s načelom „ne nanosi bitnu štetu“, na način opisan u Uputama. |  |  |
| 10. | Prijavitelj/partner je dostavio ispunjen Obrazac 7. Izjava prijavitelja o statusu s obzirom na (ne)povrativost poreza na dodanu vrijednost. |  |  |
| 11. | Prijavitelj je dostavio potpisane Sporazume o partnerstvu u skladu sa sadržajem propisanim Prilogom 2. ovih Uputa. |  |  |
| **RB** | **Kriteriji za provjeru prihvatljivosti prijavitelja, partnera, projekta i aktivnosti** | **Procjena (DA/NE/NP)** | **Komentar** |
| 1. | Prijavitelj je unaprijed određeni prijavitelj za predmetnu Izravnu dodjelu.  *Izvor provjere: Prijavni obrazac (Obrazac 1)* |  |  |
| 2. | Partneri su unaprijed prihvatljivi partneri sukladno točki 2.2. Uputa  *Izvor provjere: Prijavni obrazac (Obrazac 1)* |  |  |
| 3. | Prijavitelj se ne nalazi ni u jednoj situaciji sukladno kriterijima isključenja (UZP, poglavlje 2.3)  *Izvor provjere: Izjava prijavitelja (Obrazac 2)* |  |  |
| 4. | Partneri se ne nalaze ni u jednoj situaciji sukladno kriterijima isključenja (UZP, poglavlje 2.3)  *Izvor provjere: Izjava partnera (Obrazac 3)* |  |  |
| 5. | Jesu li prilikom svih provedenih provjera dokumentacije (uključujući i prethodne faze postupka dodjele), posebno uzimajući u obzir znakove upozorenja na prijevarno postupanje/korupciju, uočene situacije koje ukazuju na sumnju na korupciju i/ili prijevaru? |  |  |
| 6. | U slučaju postojanja sumnje na prijevaru i/ili korupciju jesu li obaviještena nadležna tijela (DORH, USKOK)? |  |  |
| 7. | Projekt je u skladu sa predmetom i svrhom ove Izravne dodjele te doprinosi obaveznim pokazateljima ove Izravne dodjele  *Izvor provjere: Prijavni obrazac (Obrazac 1)* |  |  |
| 8. | Predviđeno trajanje projekta je od 21. ožujka 2022. godine (datum potpisa i izvršnosti sporazuma MZO-CARNET) do 31. prosinca 2025. godine.  *Izvor provjere: Prijavni obrazac (Obrazac 1)* |  |  |
| 9. | Projekt se provodi na prihvatljivom zemljopisnom području, na teritoriju RH  *Izvor provjere: Prijavni obrazac (Obrazac 1)* |  |  |
| 10. | Projekt u trenutku podnošenja projektnog prijedloga nije fizički niti financijski završen, niti se projekt ne smije završiti prije potpisa Ugovora o dodjeli bespovratnih sredstava  *Izvor provjere: Izjava prijavitelja (Obrazac 2) i Izjava partnera (Obrazac 3)* |  |  |
| 11. | Projekt ne uključuje aktivnosti namijenjene proizvodnji proizvoda i usluga koje su navedene na popisu Uredbe o popisu robe vojne namjene, obrambenih proizvoda i nevojnih ubojnih sredstava (NN 26/18, 37/18, 69/19, 107/21)  *Izvor provjere: Izjava prijavitelja (Obrazac 2) i Izjava partnera (Obrazac 3)* |  |  |
| 12. | Projekt ne uključuje aktivnosti koje su bile dio operacije koja je, ili je trebala biti, podložna postupku povrata sredstava (u skladu s člankom 73. stavkom 2(h) Uredbe (EU) br. 2021/1060) nakon promjene proizvodne aktivnosti izvan programskog područja  *Izvor provjere: Izjava prijavitelja (Obrazac 2) i Izjava partnera (Obrazac 3)* |  |  |
| 13. | Projekt je u skladu s odredbama svih relevantnih nacionalnih zakonodavnih akata, te u skladu sa specifičnim pravilima i zahtjevima primjenjivima na ovu Izravnu dodjelu  *Izvor provjere: Izjava prijavitelja (Obrazac 2)* *i Izjava partnera (Obrazac 3)* |  |  |
| 14. | Projekt se, na način opisan u projektnom prijedlogu, ne bi mogao provesti bez potpore iz NPOO-a (Prijavitelj nema osigurana sredstva za provedbu projekta na način, u opsegu i vremenskom okviru kako je opisano u projektnom prijedlogu, odnosno potporom iz NPOO-a osigurava se dodana vrijednost, bilo u opsegu ili kvaliteti aktivnosti, ili u pogledu vremena potrebnog za ostvarenje cilja/ciljeva projekta)  *Izvor provjere: Izjava prijavitelja (Obrazac 2)* *i Izjava partnera (Obrazac 3)* |  |  |
| 15. | Projekt poštuje načelo nekumulativnosti, odnosno ne predstavlja dvostruko financiranje – prihvatljivi izdaci nisu prethodno (su)financirani bespovratnim sredstvima iz bilo kojeg javnog izvora (uključujući iz Europske unije, odnosno europskih strukturnih i investicijskih fondova) niti će isti biti više od jednom (su)financirani nakon potencijalno uspješnog okončanja dvaju ili više postupaka dodjele bespovratnih sredstava  *Izvor provjere: Izjava prijavitelja (Obrazac 2) i Izjava partnera (Obrazac 3)* |  |  |
| 16. | Projekt je spreman za početak provedbe aktivnosti projekta i njihov završetak u skladu s planom aktivnosti navedenim u Prijavnom obrascu i zadanim vremenskim okvirima definiranim u poglavlju 5.1 „ Razdoblje provedbe projekta“  *Izvor provjere: Prijavni obrazac (Obrazac 1), Izjava prijavitelja (Obrazac 2) i Izjava partnera (Obrazac 3)* |  |  |
| 17. | Iznos traženih bespovratnih sredstava za projekt u okviru je propisanog dopuštenog iznosa bespovratnih sredstava za financiranje prihvatljivih izdataka koji se dodjeljuju ovom Izravnom dodjelom  *Izvor provjere: Prijavni obrazac (Obrazac 1)* |  |  |
| 18. | Projekt je u skladu s načelom „ne nanosi bitnu štetu“ što znači da se ne podupiru i ne obavljaju gospodarske djelatnosti kojima se nanosi bitna šteta bilo kojem od okolišnih ciljeva, ako je to relevantno, u smislu članka 17. Uredbe (EU) 2020/852  *Izvor provjere: Obrazac usklađenosti projektnog prijedloga s načelom „ne nanosi bitnu štetu“ (Obrazac 6)* |  |  |
| 19. | Aktivnosti projekta su u skladu s prihvatljivim aktivnostima predmetne dodjele.  *Izvor provjere: Prijavni obrazac (Obrazac 1)* |  |  |

|  |  |  |  |
| --- | --- | --- | --- |
| **RB** | **Kriteriji za ocjenu kvalitete** | **Procjena (DA/NE/NP)** | **Komentar** |
| 1. | Predloženi projekt je strateški relevantan i doprinosi reformskoj mjeri C3.1. R2 *„Modernizacija visokog obrazovanja“* NPOO-a. |  |  |
| 2. | Plan provedbe je izvediv i jasno definiran. Aktivnosti su identificirane na odgovarajući način te je naznačena njihova povezanost s ciljem i mjerljivim pokazateljima. |  |  |
| 3. | Predloženi projekt će pridonijeti rješavanju problema nedovoljne digitalne zrelosti visokih učilišta. |  |  |
| 4. | Predloženi projekt osigurava održivost rezultata investicije nakon njegovog završetka. |  |  |
| 5. | Predloženi projekt poštuje minimalne zahtjeve pri provedbi horizontalnih politika. |  |  |
| **RB** | **Kriteriji za provjeru prihvatljivosti izdataka** | **Procjena (DA/NE/NP)** | **Komentar** |
| 1. | Izdaci su u skladu s uvjetima za prihvatljivost izdataka primjenjivima na predmetnu dodjelu[[10]](#footnote-11).  *Izvor provjere: Obrazac 5 Troškovnik s referencama* |  |  |
| 2. | Nakon provedenog postupka provjere prihvatljivosti izdataka odnosno, po potrebi isključivanja neprihvatljivih izdataka svrha projekta nije ugrožena.  *Izvor provjere: Prijavni obrazac (Obrazac 1), Obrazac 5* *Troškovnik s referencama* |  |  |
| 3. | Predloženi ukupni opravdani troškovi u skladu su s raspoloživim iznosom EU bespovratnih sredstava propisanim u predmetnoj dodjeli.  *Izvor provjere: Prijavni obrazac (Obrazac 1), Obrazac 5 Troškovnik s referencama* |  |  |

Rezultat postupka Izravne dodjele projekta može biti:

• POZITIVAN – ukoliko projektni prijedlog zadovoljava sve kriterije dodjele.

• NEGATIVAN – ukoliko projektni prijedlog ne zadovoljava kriterije dodjele.

Odluku o financiranju donosi čelnik nadležnog tijela. Nadležno tijelo obavještava prijavitelja da je njegov projektni prijedlog odabran za financiranje, obaviješću koja sadržava Odluku o financiranju.

## Pojašnjenja tijekom postupka dodjele

U bilo kojoj fazi tijekom postupka dodjele, ako u projektnom prijedlogu dostavljeni podaci nisu jasni, ili je uočena neusklađenost u dostavljenim podacima, koja objektivno onemogućava provedbu postupka dodjele, od prijavitelja se mogu zahtijevati pojašnjenja s naznakom da, ako se ne postupi u skladu sa zahtjevom i u zahtijevanom roku, projektni prijedlog se može isključitiiz postupka dodjele.

Prijavitelj je odgovoran za pripremanje projektnog prijedloga u skladu s uvjetima Poziva te se pojašnjavanje ne odnosi na to da tijelo odgovorno za provedbu NPOO priprema ili usklađuje umjesto prijavitelja pojedine dijelove projektnog prijedloga niti se postupak pojašnjavanja provodi ako aktivnosti nisu razmjerne cilju koji se nastoji postići, a manjkavost projektnog prijedloga (nedostatak potrebnih dokumenata/podataka, kao i njihova nepotpunost ili netočnost) je takva da nije razmjerno provoditi postupak pojašnjavanja.

## Prigovori u postupku dodjele

U postupcima dodjele bespovratnih sredstava prijavitelj ima pravo podnijeti prigovor, ako nije zadovoljan ishodom postupka, zbog sljedećih razloga:

* povrede postupka opisanog u ovim Uputama i dokumentaciji predmetnog Poziva,
* povrede načela jednakog postupanja, načela zabrane diskriminacije, načela transparentnosti, načela razmjernosti, načela sprječavanja sukoba interesa, načela tajnosti postupka dodjele bespovratnih sredstava.

Prigovor se podnosi u roku 8 radnih dana od dana dostave obavijesti (obavijest o isključenju ili obavijest o odabiru za financiranje). Prigovor se podnosi nadležnom tijelu za prigovore, slanjem poštom na adresu: Ministarstvo znanosti i obrazovanja, Donje Svetice 38, 10000 Zagreb, ili osobno – predajom u pisarnicu tijela nadležnog za rješavanje prigovora, a nadležno tijelo ga rješava u roku 30 radnih dana od dana zaprimanja potpune dokumentacije od prijavitelja . O prigovoru odlučuje čelnik NT rješenjem na temelju prijedloga Komisije za razmatranje prigovora (u nastavku teksta: Komisija). Rješenje čelnika NT dostavlja se podnositelju prigovora.

Rješenje je izvršno te se može pokrenuti upravni spor pred nadležnim Upravnim sudom u roku 30 (trideset) dana od dana dostave rješenja.

Prigovor mora biti razumljiv i sadržavati sve što je potrebno da bi se po njemu moglo postupiti, osobito naziv tijela kojem se upućuje, naznaku obavijesti na koju se podnosi, naziv/ime i prezime te adresu prijavitelja, ime i prezime te adresu osobe ovlaštene za zastupanje ako je prijavitelj ima (uključujući punomoć), naziv i referentni broj Poziva, razloge prigovora, potpis prijavitelja ili osobe ovlaštene za zastupanje, naznaku statusa potpisnika prigovora koji ga ovlašćuje na zastupanje prijavitelja (direktor, prokurist, član Uprave, itd.), pečat trgovačkog društva prijavitelja i dokumentaciju kojom dokazuje navode iznijete u prigovoru. Teret dokazivanja navedenih činjenica je na prijavitelju.

Prigovor dostavljen izvan roka, podnesen od neovlaštene osobe (osobe koja nije prijavitelj ili nije ovlaštena od strane prijavitelja) je nedopušten i odbacuje se rješenjem.

Da bi se o prigovoru moglo odlučiti, isti mora sadržavati najmanje:

* podatke o prijavitelju,
* naziv i referentnu oznaku Poziva,
* brojčanu oznaku i datum Obavijesti o statusu projektnog prijedloga
* razloge prigovora,
* potpis prijavitelja ili ovlaštene osobe prijavitelja,
* pečat, ako je primjenjivo,
* naznaku statusa potpisnika prigovora koji ga ovlašćuje na zastupanje prijavitelja (direktor, prokurist, član Uprave),
* punomoć za podnošenje prigovora, ako je primjenjivo.

Kada prigovor sadržava kakav nedostatak koji onemogućuje da bi se po njemu moglo postupiti, odnosno ako je nerazumljiv ili nepotpun, Komisija će pozvati podnositelja da prigovor ispravi, odnosno dopuni u skladu s danom uputom i u tu svrhu mu vratiti prigovor. Ako prigovor bude ispravljen, odnosno dopunjen i predan Komisiji u roku određenom za dopunu ili ispravak, smatrat će se da je podnesen onog dana kada je prvi put bio podnesen. Smatrat će se da je prigovor povučen ako ne bude vraćen u određenom roku i ispravljen u skladu s dobivenom uputom, a ako bude vraćen bez ispravka odnosno dopune slijedom čega se po istom ne može postupiti, odbacit će se rješenjem.

## Ugovaranje

Po donošenju Odluke o financiranju, Provedbeno tijelo priprema Ugovor o dodjeli bespovratnih sredstava s uspješnim prijaviteljem primjenom obrasca iz *Priloga 4. Ugovor o dodjeli bespovratnih sredstava*. Nadležno tijelo će po donesenoj obavijesti o udovoljavanju kriterija za financiranje obavijestiti prijavitelja o dokumentaciji koju je potrebno dostaviti kao preduvjet za donošenje Odluke o financiranju i potpisivanje Ugovora, te mu za to ostaviti primjeren rok. Nadležno tijelo osigurava da prijavitelj prije potpisivanja bude upoznat s odredbama Ugovora.

U slučaju uspješnog završetka postupka dodjele, prije donošenja Odluke o financiranju, Prijavitelj je dužan dostaviti sljedeću dodatnu dokumentaciju:

|  |  |  |
| --- | --- | --- |
| Dokument | Obvezno  (da ili ne) | Referenca |
| Dokumenti vezani za izračun troška plaća za prijavitelje i partnere:  1. dokumenti (akti) temeljem kojih se utvrđuje iznos bruto plaće - ugovor/i o radu i pripadajući dodaci ugovoru o radu, odluka o visini plaće, ili ekvivalentno;  2. platne liste (IP1 obrazac) za razdoblje od 12 uzastopnih punih mjeseci koji prethode projektnom prijedlogu. | DA | Potporni dokumenti vezani za izračun troška plaća za prijavitelja. |
| Potvrda o isplati plaće | DA |  |
| Izvod iz registra stvarnih vlasnika | DA (ako je primjenjivo) | * + - Izvod ne smije biti stariji od 10 dana od dana podnošenja projektnog prijedloga. Podaci u Registru moraju biti ažurni sa stanjem u trenutku vađenja Izvoda. Dostava dokumenta je obvezna za sve obveznike upisa u Registar stvarnih vlasnika. |

Rok za pripremu i potpisivanje Ugovora, ne može biti duži do 30 dana od dana donošenja Odluke o financiranju, može se produžiti, uz prethodnu suglasnost NT, u opravdanim slučajevima koji su uzrokovani događajima izvan utjecaja nadležnog tijela i Prijavitelja/Korisnika.

Ugovor stupa na snagu tek kada ga potpiše zadnja ugovorna strana te je na snazi do izvršenja svih obaveza ugovornih strana.

Prije potpisivanja Ugovora, prijavitelj/korisnik mora dostaviti Izjavu, koji je potpisao on ili za to ovlaštena osoba, kojom potvrđuje da u odnosu na podatke dostavljene u projektnom prijedlogu, nisu nastupile promjene koje bi utjecale na postupak dodjele bespovratnih sredstava te donošenje Odluke o financiranju u odnosu na njegov projekt, uključujući potvrdu da su provedbeni kapaciteti prijavitelja nepromijenjeni.

Prije potpisivanja Ugovora, pojašnjenja, prilagodbe ili manje korekcije mogu se unijeti u opis projekta u onoj mjeri u kojoj neće dovesti u pitanje Odluku o financiranju ili biti u suprotnosti s načelom jednakog postupanja prema svim prijaviteljima. Pojašnjenja, prilagodbe i manje korekcije se provode u suradnji s prijaviteljem. Neće se uzeti u obzir promjene koje su se dogodile od datuma zaprimanja projektnog prijedloga u vezi prihvatljivosti projekta i aktivnosti te ocjene kvalitete.

## Povlačenje projektnog prijedloga

Do trenutka donošenja Odluke o financiranju, prijavitelj putem pisane obavijest nadležnom tijelu može povući projektni prijedlog iz postupka dodjele.

# Provedba projekta

## Razdoblje provedbe projekta

Pod razdobljem provedbe projekta podrazumijeva se datum početka i predviđenog završetka provedbe, a definira se u Ugovoru o dodjeli bespovratnih sredstava.

Razdoblje trajanja provedbe projekta je od 21. ožujka 2022. godine (datum potpisa i izvršnosti sporazuma MZO-CARNET) do 31. prosinca 2025. godine.

Provedba projekta smije započeti od ožujka 2022. godine.

## Provjere upravljanja projektom

Nakon potpisivanja Ugovora, NT prati postiže li projekt utvrđene ciljeve i rezultate, dok je PT odgovoran provjeravati provodi li se projekt u skladu s Ugovorom te ispunjenje pokazatelja na razini Ugovora.

Provjere upravljanja projektom uključuju:

* pregled plana nabave;
* provjere ispravnosti ZNS-a (ispravnost iznosa i stope financiranja), uključujući:
  + provjere prihvatljivosti troškova (usklađenost s nacionalnim pravilima prihvatljivosti i pravilima prihvatljivosti Unije);
  + provjere da je trošak stvarno nastao kod korisnika/partnera i da je plaćen (ako je primjenjivo) i ispravnosti ZNS-a;
  + provjere usklađenosti postupaka nabave u okviru projekta s primjenjivim pravilima javne nabave ili nabave koju provode korisnici/partneri koji nisu obveznici Zakona o javnoj nabavi;
  + provjere dokaza o izvršenim plaćanjima i odgovarajućeg revizijskog traga;
* provjere statusa provedbe projekta;
* provjere usklađenosti s pravilima o državnim potporama;
* provjere usklađenosti s pravilima o održivom razvoju, i zahtjevima koji se odnose na jednake mogućnosti i nediskriminaciju;
* provjere poštivanja pravila EK-a i nacionalnih pravila o informiranju i vidljivosti (promidžbi);
* provjere na licu mjesta;
* financijsko zaključenje projekta; i
* provjere projekta nakon dovršetka njegove provedbe (provjere trajnosti projekta, neto prihoda i pokazatelja).

## Podnošenje izvješća i zahtjeva za nadoknadom sredstava

Korisnik tijekom izvršavanja Ugovora podnosi PT-u sljedeća izvješća: izvješća o napretku, Završno izvješće te izvješća nakon provedbe projekta. Izvješća o napretku, Završno izvješće i izvješća nakon provedbe projekta dostavljaju se putem sustava eNPOO. Predmetna izvješća odnose se na ugovoreni projekt u cijelosti, neovisno o izvoru financiranja te sadržajno moraju udovoljavati svim ugovorenim uvjetima.

Izvješća o napretku podnose se u obliku zahtjeva za nadoknadom sredstava (u daljnjem tekstu: ZNS), u roku 15 (petnaest) dana od isteka svaka tri mjeseca od sklapanja Ugovora, za to tromjesečno razdoblje. Korisnik, ako je primjenjivo, može i češće od navedenog podnositi ZNS.

Završno izvješće dio je završnog ZNS-a i podnosi se u roku 30 (trideset) dana od dana isteka razdoblja provedbe projekta.

Korisnik je obvezan podnositi Izvješća nakon provedbe projekta tijekom 5 godina nakon završnog plaćanja. Izvješća se dostavljaju u roku 30 dana nakon isteka svake godine dana od završnog plaćanja, tijekom 5 godina nakon završetka provedbe.

Korisnik je obvezan kroz sustav eNPOO dostaviti PT-u početni plan ZNS-ova kao sastavni dio prvog ZNS-a.

Plaćanje prihvatljivih troškova iz bespovratnih sredstava projekta korisnik potražuje podnošenjem ZNS-a PT-u kroz sustav eNPOO. Završni ZNS podnosi se po isteku razdoblja provedbe projekta. Korisnik može izabrati hoće li ZNS-om potraživati troškove putem metode nadoknade, troškove po metodi plaćanja ili kombinacijom navedenih metoda, uključujući i u Završnom ZNS-u.

U slučaju da korisnik nema dospjelih troškova za potraživanje u definiranom izvještajnom razdoblju, isti je dužan podnositi ZNS bez potraživanih troškova. NT zadržava pravo putem Sustava zatražiti pojašnjenje statusa provedbe projekta, ukoliko isto bude smatralo potrebnim, pri čemu je korisnik dužan tražena pojašnjenja dostaviti u za to naznačenom roku.

NT i PT mogu, u svrhu praćenja napretka provedbe projekata, od korisnika zahtijevati dostavu redovnih ili *ad hoc* izvješća o provedbi projekata, ostvarivanju pokazatelja, primjeni horizontalnih načela ili drugim informacijama potrebnima za izvještavanje.

NT, kao i bilo koji vanjski revizor ovlašten od strane navedenih tijela, kada ocijene potrebnim, mogu obaviti nenajavljenu provjeru na licu mjesta, neovisno jedan o drugom. O namjeri nisu dužni obavijestiti korisnika.

## Prikupljanje podataka po završetku provedbe projekta

U razdoblju od 5 godina nakon završnog plaćanja korisniku, NT ima pravo provjeravati trajnost operacija, postizanje učinka, pokazatelje rezultata, sprečavanje prekomjernog financiranja, korištenje imovine u skladu s Ugovorom, usklađenost operacije s horizontalnim politikama EU-a, itd.

## Povrat sredstava

Ako postoji opravdana sumnja ili je utvrđeno da je ugroženo izvršavanje Ugovora značajnim nepravilnostima, NT može obustaviti plaćanja, odnosno ako je navedeno utvrđeno, obustaviti plaćanja i/ili zahtijevati povrat plaćenih iznosa razmjerno težini utvrđenih nepravilnosti. Razlozi i osnova za pokretanja postupka obustavljanja plaćanja i povrata sredstava su definirani Ugovorom.

## Informiranje i vidljivost

Korisnik je dužan uvažavati podrijetlo i osigurati vidljivost sredstava Unije u okviru NPOO-a.

Potrebno je osigurati mjere vidljivosti kako bi se osiguralo pružanje koherentnih, djelotvornih i razmjernih ciljanih informacija različitoj publici, među ostalima medijima i javnosti. Pri tome je korisnik dužan, gdje je to primjenjivo, ispravno i vidljivo, prikazati u svim komunikacijskim aktivnostima amblem EU-a s odgovarajućom izjavom o financiranju *(koja glasi: „Financira Europska unija – NextGenerationEU”),* uzimajući u obzir i:

* Kada se prikazuje zajedno s drugim logotipom, amblem Europske unije mora biti prikazan barem jednako istaknuto i vidljivo kao i drugi logotipi. Amblem mora ostati zaseban i odvojen i ne može se mijenjati dodavanjem drugih vizualnih oznaka, brendova ili teksta. Osim ovog amblema, nikakav drugi vizualni identitet ni logotip ne smiju se koristiti za isticanje potpore EU.
* Kada je to primjenjivo, država članica dužna je navesti sljedeće odricanje od odgovornosti: „*Financira Europska unija – NextGenerationEU. Izneseni stavovi i mišljenja samo su autorovi i ne odražavaju nužno službena stajališta Europske unije ili Europske komisije. Ni Europska unija ni Europska komisija ne mogu se smatrati odgovornima za njih*.”

Osim mjera informiranja i vidljivosti koje korisnik samostalno poduzima u okviru projekta, korisnik je obavezan odazvati se na pozive PT-a i NT-a za sudjelovanje na organiziranim događanjima informiranja i vidljivosti.

|  |
| --- |
| Amblemi i izjava dostupni su na linku:  <https://ec.europa.eu/regional_policy/en/information/logos_downloadcenter/>  Generator uzoraka: <https://www.euinmyregion.eu/generator> |

## Podnošenje zahtjeva za predujam

Korisnik ima pravo podnijeti zahtjev za predujam i to najviše 50% od ukupnih odobrenih bespovratnih sredstava u projektu.

Korisnik podnosi PT-u zahtjev za plaćanje predujma kroz Sustav. Iznos isplaćenog predujma i iznos ukupnih isplaćenih sredstava po zahtjevima za nadoknadu sredstava ne može biti viši od iznosa Ugovorom dodijeljenih bespovratnih sredstava.

## Zaštita osobnih podataka

Zaštita osobnih podataka temelji se na Uredbi (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka), te odredbama Zakona o provedbi Opće uredbe o zaštiti podataka (Narodne novine br. 42/18).

Osobni podaci koji se prikupljaju u okviru projektnog prijedloga su podaci prijavitelja, odnosno osobe ovlaštene za zastupanje prijavitelja (opći podaci - ime, prezime, OIB, e-mail adresa, broj telefona. U postupku dodjele primjenjuje se načelo zaštite osobnih podataka u vidu nedostupnosti podataka, kao javnih podataka, koji se odnose na imena osoba koje su uključene u provedbu postupka dodjele kao i imena vanjskih ocjenjivača. U provedbi Ugovora o dodjeli bespovratnih sredstava prikupljaju se i podaci dionika u provedbi navedenog ugovora (ime, prezime, OIB, plaća te ostali podaci koji se dostavljaju u sklopu provedbe projekta u obliku priloženih dokumenata u izvještajima, ukoliko se povezani troškovi nadoknađuju kroz predmetni ugovor). Navedeni osobni podaci obrađuju se u svrhu izrade i podnošenja projektnog prijedloga, provedbe postupka dodjele bespovratnih sredstava, sklapanja i izvršavanja ugovora o dodjeli bespovratnih sredstava, provedbe revizije projekta.

Navedeni se osobni podaci mogu razmjenjivati:

* + između tijela sustava za provedbu i praćenje NPOO
  + između tijela sustava za provedbu i praćenje NPOO i tijela koja su ovlaštena provoditi reviziju, u skladu s pravnim i institucionalnim okvirom za NPOO (Neovisno revizorsko tijelo, Europska komisija, Europski revizorski sud, OLAF, EPPO i drugi revizor kojeg su ta tijela za navedeno ovlastila).
  + između tijela sustava za provedbu i praćenje NPOO te osoba koje su ta tijela angažirala/ovlastila za izvršenje usluga vezano uz potrebu ili obvezu obavljanja aktivnosti u okviru njihovih funkcija.

Pristup osobnim podacima je ograničen samo na osobe koje obavljaju poslove za koje je pristup osobnim podacima nužan.

Prijavitelji odnosno korisnici imaju sljedeća prava u zaštiti osobnih podataka:

* + pravo na pristup svojim osobnim podacima, tj. pravo zahtijevati potvrdu obrađuju li se osobni podatci te ako se takvi podatci obrađuju, pravo zahtijevati pristup i informacije o obradi i kopiju osobnih podataka koji se obrađuju
  + pravo na ispravak netočnih i nadopunu nepotpunih podataka
  + pravo na brisanje osobnih podataka, ako takvi podaci više nisu nužni u odnosu na svrhe za koje su prikupljeni, ako su nezakonito obrađeni, ili nakon isteka roka čuvanja podataka
  + pravo na ograničavanje obrade osobnih podataka
  + pravo uložiti prigovor na obradu osobnih podataka
  + pravo podnijeti pritužbu Agenciji za zaštitu osobnih podataka.

Osobni podaci čuvaju se dok za navedeno postoji svrha, a najdulje pet godina nakon zatvaranja NPOO-a.

Pravna osnova za obradu osobnih podataka prikupljenih u svrhu provedbe postupka dodjele bespovratnih sredstava je sklapanje i izvršavanje ugovora o dodjeli bespovratnih sredstava u skladu s točkom b) stavka 1. članka 6. Opće uredbe o zaštiti osobnih podataka. Također, obrada osobnih podataka iz svih utvrđenih svrha nužna je radi poštivanja pravnih obveza voditelja obrade u skladu s točkom c) stavka 1. članka 6. Opće uredbe o zaštiti osobnih podataka te radi izvršavanja zadaće od javnog interesa i pri izvršavanju službene ovlasti voditelja obrade u skladu s točkom e) stavka 1. članka 6. Opće uredbe o zaštiti osobnih podataka.

Dodatne napomene:

Identitet i kontaktni podaci voditelja obrade: [SzZOP@mzo.hr](mailto:SzZOP@mzo.hr)

Kontakt podaci službenika za zaštitu podataka: [SzZOP@mzo.hr](mailto:SzZOP@mzo.hr)

Zahtjev za utvrđenje povrede prava se podnosi nadzornom tijelu (Agencija za zaštitu osobnih podataka).

# Obrasci i prilozi

**Obrasci koji su sastavni dio Izravne dodjele:**

Obrazac 1. Prijavni obrazac

Obrazac 2. Izjava prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele (Izjava prijavitelja)

Obrazac 3. Izjava partnera o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele (Izjava partnera)

Obrazac 4. Opis projekta za odobravanje izravne dodjele bespovratnih sredstava iz Mehanizma za oporavak i otpornost

Obrazac 5. Troškovnik s referencama

Obrazac 6. Obrazac usklađenosti projektnog prijedloga s načelom „ne nanosi bitnu štetu“

Obrazac 7. Izjava prijavitelja o statusu s obzirom na (ne)povrativost poreza na dodanu vrijednost

**Prilozi koji sastavni dio Izravne dodjele:**

Prilog 1. Postupak dodjele bespovratnih sredstava i odredbe povezane s praćenjem i vrednovanjem projekata

Prilog 2. Sadržaj sporazuma o partnerstvu

Prilog 3. Opći uvjeti Ugovora o dodjeli bespovratnih sredstava

Prilog 4. Ugovor o dodjeli bespovratnih sredstava

Prilog 5. Izračun standardne veličine jediničnog troška

Prilog 6. Pravila o financijskim korekcijama

Prilog 7. KL za administrativnu provjeru i provjeru prihvatljivosti prijavitelja i projekta

Prilog 8. KL za ocjenu kvalitete i provjeru prihvatljivosti troškova

**DODATAK 1. Strateški i zakonodavni okvir**

Kako bi odgovorila na izazove krize uzrokovane pandemijom bolesti COVID-19, Europska unija je 2020. godine uspostavila Mehanizam za oporavak i otpornost kao dio instrumenta EU sljedeće generacije. Planovi za oporavak i otpornost, koje izrađuju države članice u suradnji s Europskom komisijom, temelj su za korištenje sredstava iz spomenutog Mehanizma, a time i glavni strateški dokument za planiranje i provedbu reformi, ulaganja i projektnih inicijativa država članica usmjerenih na gospodarski oporavak, održivi razvoj te zelenu i digitalnu tranziciju. U planu za oporavak i otpornost daje se pregled reformi i povezanih ulaganja koje će država članica provesti u sljedećim godinama u skladu s propisanim ciljevima Mehanizma za oporavak i otpornost.

Sukladno odredbama Uredbe (EU) 2021/241 o uspostavi Mehanizma za oporavak i otpornost, Europska komisija je 8. srpnja 2021. usvojila Prijedlog provedbene odluke Vijeća Europske unije o odobrenju ocjene Plana oporavka i otpornosti Republike Hrvatske te ga dostavila Vijeću Europske unije. Vijeću Europske unije usvojilo je 28. srpnja 2021. Provedbenu odluku o odobrenju ocjene Plana oporavka i otpornosti Republike Hrvatske.

Uredba (EU) 2021/241 o uspostavi Mehanizma za oporavak i otpornost ne utvrđuje direktno oblike bespovratnih sredstava koje država članica dodjeljuje krajnjim primateljima tj. korisnicima. Međutim, Uredba općenito navodi obvezu dosljednosti primjene različitih instrumenata Unije. S tim u vezi, pravila ovog Poziva za dodjelu bespovratnih sredstava oslanjaju se na Uredbu (EU) 2021/1060 i u njoj utvrđene oblike bespovratnih sredstava koji se primjenjuju na fondove Unije.

***Strateški okvir:***

* Nacionalna razvojna strategija Republike Hrvatske do 2030. godine (NN 13/21);
* Strategija obrazovanja, znanosti i tehnologije (NN 124/2014) (u daljnjem tekstu: SOZT);
* Plan oporavka i otpornosti Republike Hrvatske (Nacionalni plan oporavka i otpornosti 2021. – 2026.) ([poveznica](https://planoporavka.gov.hr/UserDocsImages/dokumenti/Plan%20oporavka%20i%20otpornosti%2C%20srpanj%202021..pdf)).

Kvaliteta visokog obrazovanja uvelike ovisi o raspoloživosti kvalitetnih nastavnih resursa dostupnih svim studenima. U vrijeme ekspanzije digitalnih alata za učenje i poučavanje, primjećuje se nedostatna i neujednačena opremljenost visokih učilišta za kvalitetno visoko obrazovanje zbog čega je nužno učinkovito ulaganje u digitalnu preobrazbu visokih učilišta za što su preduvjeti digitalna nastavna infrastruktura, digitalni nastavni alati te osnaživanje kompetencija nastavnika za poučavanje u digitalnom okruženju.

Digitalna nastavna infrastruktura obuhvatit će opremanje javnih visokih učilišta na temelju preporuka koje će dati neovisni stručnjaci angažirani kroz Instrument tehničke pomoći Europske komisije. Svrha investicije je osigurati potrebnu nastavnu infrastrukturu i otvorene digitalne nastavne resurse za kvalitetno visoko obrazovanje, razvoj i izvođenje e-učenja, online učenja, aktivnog učenja. Ulaganje u digitalnu preobrazbu visokog obrazovanja pomoći će oporavku iz krize i dati podršku dugoročnom i održivom razvoju visokog obrazovanja. Nagli prijelaz na učenje i poučavanje na daljinu bit će prilika i poticaj za razvoj kvalitetnih digitalnih alata i resursa.

U nastavku je pregled relevantnog zakonodavstva na europskoj i nacionalnoj razini.

***Zakonodavstvo Europske unije:***

* Ugovor o Europskoj uniji (pročišćena verzija; 2016/C 202/01; 7. lipnja 2016.);
* Ugovor o funkcioniranju Europske unije (pročišćena verzija; 2016/C 202/01; 7. lipnja 2016.);
* Uredba Vijeća (EU) 2020/2094 od 14. prosinca 2020. o uspostavi Instrumenta Europske unije za oporavak radi potpore oporavku nakon krize uzrokovane bolešću COVID-19;
* Uredba (EU) 2021/241 Europskog Parlamenta i Vijeća od 12. veljače 2021. o uspostavi Mehanizma za oporavak i otpornost;
* Provedbena odluka Vijeća Europske unije od 28. srpnja 2021. o odobrenju ocjene Plana oporavka i otpornosti Republike Hrvatske (ST10687/21; ST 10687/21 ADD1);
* Sporazum o financiranju između Komisije i Republike Hrvatske u okviru Mehanizma za oporavak i otpornost od dana 22. rujna 2022.;
* Uredba (EU) br. 1175/2011 Europskog parlamenta i Vijeća od 16. studenoga 2011. o izmjeni Uredbe (EZ) br. 1466/97 o jačanju nadzora stanja proračuna i nadzora i koordinacije ekonomskih politika
* Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (Financijska uredba);
* Uredba Komisije (EU) br. 651/2014 оd 17. lipnja 2014. godine o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora o funkcioniranju EU (u daljnjem tekstu: Uredba 651/2014);[[11]](#footnote-12)
* Uredba Komisije (EU) 2017/1084 оd 14. lipnja 2017. o izmjeni Uredbe (EU) br. 651/2014 u vezi s potporama za infrastrukture luka i zračnih luka, pragova za prijavu potpora za kulturu i očuvanje baštine i za potpore za sportsku i višenamjensku rekreativnu infrastrukturu te regionalnih operativnih programa potpora za najudaljenije regije i o izmjeni Uredbe (EU) br. 702/2014 u vezi s izračunavanjem prihvatljivih troškova (Službeni list Europske unije L 156/1, od 20.6.2017.);
* Uredba Komisije (EU) 2020/972 оd 2. srpnja 2020. o izmjeni Uredbe (EU) br. 1407/2013 u pogledu njezina produljenja i o izmjeni Uredbe (EU) br. 651/2014 u pogledu njezina produljenja i odgovarajućih prilagodbi;
* Uredba Komisije (EU) 2021/1237 оd 23. srpnja 2021. o izmjeni Uredbe (EU) br. 651/2014 o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora o funkcioniranju EU;
* Uredba (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ – Opća uredba o zaštiti podataka (GDPR);
* Uredba (EU) 2020/852 Europskog parlamenta i Vijeća od 18. lipnja 2020. o uspostavi okvira za olakšavanje održivih ulaganja i izmjeni Uredbe (EU) 2019/2088 (Uredba o EU taksonomiji);
* Uredba (EU) 2021/1060 Europskog parlamenta i Vijeća od 24. lipnja 2021. o utvrđivanju zajedničkih odredaba o Europskom fondu za regionalni razvoj, Europskom socijalnom fondu plus, Kohezijskom fondu, Fondu za pravednu tranziciju i Europskom fondu za pomorstvo, ribarstvo i akvakulturu te financijskih pravila za njih i za Fond za azil, migracije i integraciju, Fond za unutarnju sigurnost i Instrument za financijsku potporu u području upravljanja granicama i vizne politike;
* Tehničke smjernice Europske komisije o primjeni načela nenanošenja bitne štete u okviru Uredbe o Mehanizmu za oporavak i otpornost (2021/C 58/01);
* Komunikacija Komisije – Okvir Zajednice za državne potpore za istraživanje i razvoj i inovacije (2014/C 198/01).

***Nacionalno zakonodavstvo:***

* Ugovor o pristupanju Republike Hrvatske Europskoj uniji (NN – Međunarodni ugovori 2/12);
* Odluka o sustavu upravljanja i praćenju provedbe aktivnosti u okviru Nacionalnog plana oporavka i otpornosti 2021. – 2026. (NN 78/21);
* Operativni sporazum za provedbu Nacionalnog plana oporavka i otpornosti 2021.-2026. između Europske komisije i Republike Hrvatske ([poveznica](https://planoporavka.gov.hr/UserDocsImages/dokumenti/Countersigned-croatia-rrf-oa_0.pdf));
* Zakon o radu (NN 93/14, 127/17, 98/19, 151/22);
* Zakon o porezu na dohodak (NN 115/16, 106/18, 121/19, 32/20, 138/20, 151/22);
* Zakon o javnoj nabavi (NN 120/16, 114/22);
* Kazneni zakon (NN 125/11, 144/12, 56/15, 61/15, 101/17¸118/18, 126/19, 84/21, 114/22);
* Kazneni zakon (NN 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12);
* Uredba o popisu robe vojne namjene, obrambenih proizvoda i nevojnih ubojnih sredstava (NN 26/18, 37/18, 63/19, 107/21);
* Zakon o suzbijanju diskriminacije (NN 85/08, 112/12);
* Zakon o ravnopravnosti spolova (NN 82/08 , 69/17);
* Zakon o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20);
* Zakon o potvrđivanju Konvencije o pravima osoba s invaliditetom i Fakultativnog protokola uz Konvenciju o pravima osoba s invaliditetom, s posebnim naglaskom na članak 9. Konvencije (NN Međunarodni ugovori 6/07 i 5/08);
* Zakon o visokom obrazovanju i znanstvenoj djelatnosti (NN 119/22);
* Zakon o provedbi Opće uredbe o zaštiti podataka (NN 42/18);
* Zakon o ustanovama (NN 76/93, 29/97, 47/99, 35/08, 127/19);
* Zakon o knjižnicama i knjižničnoj djelatnosti (NN 17/19);
* Uredba o unutarnjem ustrojstvu Ministarstva znanosti i obrazovanja (NN 97/20);
* Uredba o osnivanju Hrvatske akademske i istraživačke mreže – CARNET (NN 16/95);
* Statut Hrvatske akademske i istraživačke mreže – CARNET od 17. srpnja 2017.
* Odluka o osnivanju Sveučilišnog računskog centra u Zagrebu od 29. travnja 1971.
* Statut Sveučilišnog računskog centra u Zagrebu od 20. srpnja 2021. godine.
* Statut Agencije za znanost i visoko obrazovanje od 17. srpnja 2013.
* Statut Nacionalne i sveučilišne knjižnice u Zagrebu od 1. kolovoza 2019.
* Pravilnik o porezu na dohodak (NN 10/2017, 156/2022).

***Nacionalno i zakonodavstvo Europske unije iz područja zaštite okoliša:***

* Direktiva 2014/52/EU Europskog parlamenta i Vijeća od 16. travnja 2014. o izmjeni Direktive 2011/92/EU o procjeni utjecaja određenih javnih i privatnih projekata na okoliš;
* Direktiva 2001/42/EZ Europskog parlamenta i Vijeća od 27. lipnja 2001. o procjeni učinaka određenih planova i programa na okoliš;
* Direktiva Vijeća 92/43/EEZ od 21. svibnja 1992. o očuvanju prirodnih staništa i divlje faune i flore;
* Direktiva 2009/147/EZ Europskog parlamenta i Vijeća od 30. studenoga 2009. o očuvanju divljih ptica;
* Direktiva 2000/60/EZ Europskog parlamenta i Vijeća od 23. listopada 2000. o uspostavi okvira za djelovanje Zajednice u području vodne politike;
* Direktiva 2010/75/EU Europskog parlamenta i Vijeća od 24. studenoga 2010. o industrijskim emisijama (integrirano sprečavanje i kontrola onečišćenja);
* Direktiva 2008/98/EZ Europskog parlamenta i Vijeća od 19. studenoga 2008. o otpadu i stavljanju izvan snage određenih direktiva;
* Direktiva 2012/18/EU Europskog parlamenta i Vijeća od 4. srpnja 2012. o kontroli opasnosti od velikih nesreća koje uključuju opasne tvari, o izmjeni i kasnijem stavljanju izvan snage Direktive Vijeća 96/82/EZ;
* Tehničke smjernice Europske komisije o primjeni načela nenanošenja bitne štete u okviru Uredbe o Mehanizmu za oporavak i otpornost (2021/C 58/01);
* Zakon o zaštiti okoliša (NN 80/13, 153/13, 78/15, 12/18, 118/18);
* Zakon o vodama (NN 66/19, 84/21);
* Zakon o gospodarenju otpadom (NN 84/21);
* Zakon o sustavu civilne zaštite (NN 82/15, 118/18, 31/20, 20/21 i 114/22);
* Uredba o procjeni utjecaja zahvata na okoliš (NN 61/14, 3/17).

Uz prethodno utvrđene propise, primjenjuju se i svi delegirani i provedbeni akti koji se na temelju njih donose.

Ako naknadne izmjene/dopune/ispravci propisa i dugih primjenjivih akata koji su bili na snazi u vrijeme objave Poziva utvrđuju obvezne dodatne ili nove uvjete, primjenjuje se ono što je u njima utvrđeno, na način kako je u njima utvrđeno.

1. Teško kršenje ugovora je kršenje ugovora u pogledu kojeg je nadležno tijelo izvršilo jednostrani raskid sukladno ugovoru o dodjeli bespovratnih sredstava, te je zatražen povrat cjelokupnog iznosa dodijeljenih sredstava, a radi se o sredstvima čiji povrat je po navedenoj osnovi zatražen u odnosu na bilo koji postupak dodjele bespovratnih sredstava iz bilo kojeg fonda EU. [↑](#footnote-ref-2)
2. Profesionalni propust predstavlja postupanje protivno propisima iz područja prava koje uređuje obavljanje njegove djelatnosti, prava okoliša, socijalnog i radnog prava, uključujući i kolektivne ugovore, a osobito obvezu isplate ugovorene plaće, prva tržišnog natjecanja, prava intelektualnog vlasništva te postupanje protivno pravilima struke [↑](#footnote-ref-3)
3. Načelo zabrane dvostrukog financiranja podrazumijeva da se treba izbjegavati dvostruko financiranje istih troškova iz Mehanizma za oporavak i otpornost i drugih programa Unije te javnih izvora. [↑](#footnote-ref-4)
4. Osim projekata u okviru ove mjere u proizvodnji električne i/ili toplinske energije, kao i povezane infrastrukture za prijenos i distribuciju, koji koriste prirodni plin, koji su u skladu s uvjetima navedenim u Prilogu III Tehničkih smjernica o primjeni načela nenanošenja bitne štete u okviru Uredbe o Mehanizmu za oporavak i otpornost (2021/C 58/01). [↑](#footnote-ref-5)
5. Kada podržana aktivnost postiže predviđene emisije stakleničkih plinova koje nisu značajno niže od relevantnih referentnih vrijednosti, potrebno je dati objašnjenje razloga zašto to nije moguće. Referentne vrijednosti uspostavljene za slobodnu alokaciju aktivnosti koje spadaju u opseg Sustava trgovanja emisijama, kako je navedeno u Provedbenoj uredbi Komisije (EU) 2021/447. [↑](#footnote-ref-6)
6. Ovo isključenje ne odnosi se na radnje u okviru ove mjere u postrojenjima koja su isključivo namijenjena tretiranju opasnog otpada koji se ne može reciklirati, te na postojeća postrojenja, gdje su radnje u okviru ove mjere u svrhu povećanja energetske učinkovitosti, hvatanja ispušnih plinova za skladištenje ili korištenje ili obnavljanje materijala iz pepela nastalog spaljivanjem, pod uvjetom da takve radnje u okviru ove mjere ne rezultiraju povećanjem kapaciteta za preradu otpada u postrojenjima ili produljenjem životnog vijeka postrojenja; za što se pružaju dokazi na razini postrojenja. [↑](#footnote-ref-7)
7. Ovo isključenje ne odnosi se na radnje u okviru ove mjere u postojećim postrojenjima za mehaničku biološku obradu, gdje su radnje u okviru ove mjere u svrhu povećanja energetske učinkovitosti ili naknadne ugradnje u operacijama recikliranja odvojenog otpada za kompostiranje biootpada i anaerobne digestije bio-otpada, pod uvjetom da takve radnje u okviru ove mjere ne rezultiraju povećanjem kapaciteta za preradu otpada u postrojenjima ili produljenjem životnog vijeka postrojenja; za što se pružaju dokazi na razini postrojenja. [↑](#footnote-ref-8)
8. Poveznica na cjenik: <http://www.sczg.unizg.hr/media/uploads/sservis/Cjenik%201.1.%202023.pdf> [↑](#footnote-ref-9)
9. Prijavni obrazac objavljen je na sljedećoj mrežnoj stranici: https://planoporavka.gov.hr. Prijavni obrazac potrebno je podnijeti u elektroničkom formatu od strane ovlaštene osobe prijavitelja, autentificirane kroz uslugu Nacionalnog identifikacijskog i autentifikacijskog sustava. [↑](#footnote-ref-10)
10. U cilju osiguravanja usklađenosti s navedenim kriterijem, nadležno tijelo u suradnji s korisnikom ispravlja predloženi proračun uklanjajući neprihvatljive izdatke, samo i isključivo u opsegu u kojemu se ne utječe na rezultate prethodnih faza dodjele odnosno kojim se ne mijenjaju koncept, aktivnosti za koje je pri provjeri prihvatljivosti projekta i aktivnosti utvrđeno da su prihvatljive, opseg intervencije niti ciljevi predloženog projektnog prijedloga. Ispravci mogu biti od utjecaja na iznos bespovratnih sredstava za dodjelu.

    Isključivo u pregovaračkim postupcima nadležno tijelo može ispravljati predloženi proračun projektnog prijedloga i mijenjanjem neprihvatljivih stavki u dogovoru s prijaviteljem (osim uklanjanjem neprihvatljivih izdataka). [↑](#footnote-ref-11)
11. Napomena: u dokumentu se za Uredbu 651/2014 i njene izmjene kroz Uredbu 2017/1084, Uredbu 2020/972 i Uredbu 2021/1237 koristi skraćeni naziv: Uredba br. 651/2014. [↑](#footnote-ref-12)